
Проект № BG05SFPR001-1.004-0070-C01 „Утвърждаване на интеркултурното образование, чрез култура, наука и спорт в Община Поморие“

Програма „Образование“ 2021-2027

Финансираща програма: Програма „Образование” 2021-2027

Процедура за БФП: BG05SFPR001-1.004 „Утвърждаване на интеркултурното образование, чрез култура, наука и спорт“

Административен договор № BG05SFPR001-1.004-0070-C01 /17.06.2025
Обща стойност на проекта: 407 450.40 лв., 100% БФП
Срок на изпълнение: 17.06.2025г. – 17.08.2028г.

Бенефициент: Община Поморие

Партньори: 

· Партньор 1 - Основно училище „Христо Ботев“, гр. Поморие

· Партньор 2 - Основно училище „Свети Паисий Хилендарски“, гр. Каблешково 

· Партньор 3 - Детска градина “Детски свят“ с. Гълъбец, филиали с. Порой и с. Горица. 

· Партньор 4 - Детска градина "Сребърно звънче" с. Страцин.

Кратко описание: 

Проект "Утвърждаване на интеркултурното образование, чрез култура, наука и спорт в Община Поморие" ще допринесе за цялостното подобряване на интеркултурната комуникация за учене в четири образователни институции, които са с различна концентрация на уязвими групи. Изпълнението на проектните дейности ще допринесат за насърчаване на ефективни мултикултурни общности и активно взаимодействие с други заинтересовани страни в рамките на образователния процес. В рамките на проекта се предвижда активно включване и участие на следните целеви групи: - Деца, чийто майчин език не е български и деца, чийто майчин език е български; - Родителите на деца, чийто майчин език не е български, и родителите на деца, чийто майчин език е български; - Педагогически специалисти и непедагогически персонал (образователни медиатори). По проекта ще бъдат реализирани различни форми за личностно развитие, насочени към подобряването на интеркултурната комуникация в четирите образователни институции. Децата ще получат възможност за активно участие в планираните тематични срещи и беседи, междуинституционални дейности, изнесени занимания и образователни екскурзии. Педагогическите специалисти ще получат възможност за повишаване на квалификацията по теми от Референтната рамка на компетенциите за демократична култура, които да допринесат за активното приобщаване на децата и родителите към образователния процес и изграждането на интеркултурна образователна среда. Проектната дейност за активна работа с родителите ще бъде осъществена от страна на новоназначените образователните медиатори. Планираните полудневни информационни кампании ще създадат условия за активна дискусия между родители, чийто майчин език е български, родители, чийто майчин език не е български, представители на местната общност - местни лидери и успешни ролеви модели, засягайки активно темите за недопускането на дискриминация и начините за изграждане на интеркултурна образователна среда.
Основната цел на настоящата операция е насърчаването на позитивно отношение към разнообразието във всички области на човешкия живот. 
Специфични цели на операцията са следните: 
• Подобряване на интеркултурната комуникация за учене в мултикултурна образователна среда в образователни институции с различна концентрация на уязвими групи; 
• Насърчаване на ефективни мултикултурни общности в образователните институции сред участниците в образователния процес и взаимодействието със заинтересованите страни. В рамките на проект "Утвърждаване на интеркултурното образование, чрез култура, наука и спорт в Община Поморие" кандидатът община Поморие ще положи усилия за изграждането на активен контакт, взаимодействие и сътрудничество с всички партньори по проекта, което да допринесе за постигането на основните и специфичните цели на процедурата, посочени по-горе, както и за успешното изпълнение на планираните проектни дейности. 
Партньорите, които ще допринесат за постигането на основните и специфичните цели на процедурата, както и на планираните проектни дейности и резултати са следните: • Партньор 1 - Основно училище „Христо Ботев“, гр. Поморие • Партньор 2 - Основно училище „Свети Паисий Хилендарски“, гр. Каблешково • Партньор 3 - Детска градина “Детски свят“ с. Гълъбец, филиали с. Порой и с. Горица. • Партньор 4 - Детска градина "Сребърно звънче" с. Страцин.

Дейности:

1. Работа с деца и ученици за осъществяване на интеркултурно образование
Дейността е насочена към създаване на условия за повишаване мотивацията на децата и учениците чрез стимулиране развитието на личностни качества, социални и творчески умения в областта на изкуствата, спорта, глобалното, гражданското, здравното и интеркултурното образование. Провеждането на различни форми за личностно развитие (ФЛР) има за цел да подпомогне процеса на усвояване на нови знания за различните културни идентичности и за изграждането на подход за възприемане на различията. Все по-ясно се наблюдава тенденцията ДГ и училищата да са среда, в която децата са носители на различни етнически, културни и езикови особености. Съвместното участие на деца и ученици, чиито майчин език не е български и такива, чиито майчин език е български във ФЛР ще изгради у тях уважение и приемане на различията. 

Проектната дейност ще се организира и осъществи от четирите образователни институции включени в проекта, а именно: ОУ „Христо Ботев“, гр. Поморие (П1) ОУ „Св. Паисий Хилендарски“, гр. Каблешково (П2), ДГ “Детски свят“ с. Гълъбец, филиали с. Порой и с. Горица (П3), ДГ "Сребърно звънче" с. Страцин (П4). 

Дейността предвижда осъществяване на ФЛР-занимания по интереси (ЗИ), тематични срещи и беседи (ТСБ), изнесени занимания (ИЗ), междуучилищни дейности (МУД) и образователни екскурзии (ОЕ), като в тях ще се включат индикативно 170 деца и ученици, а в някои от формите ще бъдат поканени да участват и родители. 

2. Обучения на педагогическите специалисти за придобиване, развиване и прилагане на компетентности за демократична култура в рамките на интеркултурно образование в мултикултурна среда

Дейността включва обучения на педагогически специалисти (ПС) и на непедагогически персонал (НП), в това число образователни медиатори (ОМ) за работа в мултикултурна среда. Обученията са насочени към ПС и НП от участващите в проекта образователни институции, които към момента на включване в проекта работят в системата на предучилищното образование и такива назначени по проекта.

3. Подкрепа за интензивна работа за изграждане на общност от активни родители - срещи с родители, свързани с образованието на децата им и мотивация з а активно участие в дейностите за интеркултурно образование, включително чрез участие на образователни медиатори

Дейността предвижда провеждането на интензивна работа с родители под формата на кратки обучения, като в тях ще бъдат включени родители на деца и ученици от уязвими и неуязвими групи за повишаване на мотивацията, желанието и активното им участие в процеса по изграждане на интеркултурна образователна среда. Процесът на родителско взаимодействие ще се осъществява с активната подкрепа и участие на образователните медиатори (ОМ), които ще бъдат назначени от Община Поморие и ще осъществяват дейности с родители на деца и ученици от всички образователни институции, партньори по проекта.
4. Провеждане на полудневни информационни кампании, насочени към недопускане на дискриминация, основана на раса, етнически произход или религиозна принадлежност

В рамките на проектната дейност ще бъдат организирани полудневни информационни кампании (ПИК) за родители, чийто майчин език с български и родители, чийто майчин език не е български и за активни представители на местната общност — местни лидери, в които ще бъдат представени успешни ролеви модели по отношение на недопускането на дискриминация, основана на раса, етнически произход или религиозна принадлежност. В ПИК ще бъдат включени и назначените образователни медиатори (ОМ) по проекта.

Темите, които ще бъдат разгледани по време на планираните ПИК ще са следните:

Управление на конфликтни ситуации:

Управление на времето и емоциите;

Ползите от здравословното хранене и влияние върху развитието на децата в ранна детска възраст;

Какво означава интеркултурна образователна среда и каква е ролята на родителите в нея;

Какво представляват стереотипите, предразсъдъците и дискриминацията;

Израждане на мултикултурна образователна среда. Ефективно взаимодействие с родители, чийто майчин език не е български.

Този документ е създаден в рамките на проект BG05SFPR001-1.004-0070-C01 „Утвърждаване на интеркултурното образование, чрез култура, наука и спорт в Община Поморие“, който се осъществява с финансовата подкрепа на  програма „Образование” 2021-2027, съфинансирана от Европейския съюз. Община Поморие носи цялата отговорност за съдържанието на настоящия документ, и при никакви обстоятелства не може да се приеме като официална позиция на Европейския съюз или на Изпълнителна агенция „Програма за образование“.

